wickkiey/tamil-wikipedia-markdown huggingface dataset:
# ஜொகூர் பாரு கிழக்கு இணைப்பு நெடுஞ்சாலை



**ஜொகூர் பாரு கிழக்கு இணைப்பு நெடுஞ்சாலை** அல்லது **மலேசிய கூட்டரசு சாலை 38** (ஆங்கிலம்: *Malaysia Federal Route 38*; அல்லது *Johor Bahru Eastern Dispersal Link Expressway*); மலாய்: *Laluan Persekutuan Malaysia 38* அல்லது *Lebuhraya Penyebaran Timur Johor Bahru*) என்பது மலேசியா, ஜொகூர், ஜொகூர் பாரு மாநகரத்தில் உருவாக்கப்பட்ட மிக நவீன நெடுஞ்சாலை ஆகும்.  

ஜொகூர் பாரு கிழக்கு இணைப்பு நெடுஞ்சாலை என்பது 8.1 கிலோமீட்டர் (5.0-மைல்) நீளம் கொண்ட அதிவேக நெடுஞ்சாலை என அறியப்படுகிறது.  

இந்தச் சாலை, மலேசிய வடக்கு-தெற்கு விரைவுச்சாலை, தெற்கு வழித்தடத்தின் இறுதிக் கட்டத்தில் பாண்டான் நகர மையத்தில் உள்ள மலேசியா-சிங்கப்பூர் தரைப்பாலத்துடன் இணைகிறது.  

## பொது

சிங்கப்பூருக்குள் எல்லை தாண்டிச் செல்லும் வாகனப் போக்குவரத்துகள், ஜொகூர் பாரு நகர மையத்தை எளிதாகக் கடந்து செல்லவும்; தெப்ராவ் நெடுஞ்சாலையில் *(Johor Bahru–Kota Tinggi Highway)* நெரிசலைக் குறைக்கவும் இந்த அதிவேக நெடுஞ்சாலை கட்டப்பட்டது.  

இந்த அதிவேக நெடுஞ்சாலையின் கட்டுமானச் செலவு ரிங்கிட் RM 1 பில்லியன் ஆகும்.  

### ஒன்பதாவது மலேசியா திட்டம்

இந்தச் சாலையின் கிலோமீட்டர் **0**; மலேசியா-சிங்கப்பூர் எல்லையில் சுல்தான் இசுகந்தர் கட்டிடத்திற்கு முன்; ஜொகூர் பாரு சுங்கம், குடியேற்றம் மற்றும் தனிமைப் படுத்துதல் *(Customs, Immigration and Quarantine (CIQ) Complex)* வளாகத்திற்கு அடுத்ததாக அமைந்துள்ளது.  

2004-ஆம் ஆண்டில், ஒன்பதாவது மலேசியா திட்டத்தின் *(Ninth Malaysia Plan)* (2006-2010) கீழ், ஜொகூர் பாரு கிழக்குப் பரவல் இணைப்பின் *(Johor Bahru Eastern Dispersal Link)* கட்டுமானம் முன்மொழியப்பட்டது.  

ஜொகூர் பாரு கிழக்கு இணைப்பு நெடுஞ்சாலையின் கட்டுமானம் 1 அக்டோபர் 2007-இல் தொடங்கி; 20 மார்ச் 2012-இல் நிறைவடைந்தது. 1 ஏப்ரல் 2012 அன்று, நெடுஞ்சாலை பொதுமக்களுக்கு திறக்கப்பட்டது.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# சக்தி ராஜ் பாரிக்கர்



**சக்தி ராஜ் பாரிகர்** (*Shakti Raj*) ஓர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். பரிகர் சம்மு காசுமீரில் உள்ள தோடா மாவட்டத்தில் உள்ள தோடா சட்டமன்றத் தொகுதியிலிருந்து சம்மு காசுமீர் சட்டப் பேரவையின் சட்டப்பேரவை உறுப்பினராகவும், பாரதிய ஜனதா கட்சி - சம்மு காசுமீர் மக்களின் சனநாயக கட்சி (Jammu and Kashmir People's Democratic Party) அரசாங்கத்தில் இணை அமைச்சராகவும் பணியாற்றியுள்ளார்.  
## ஆரம்பகால வாழ்க்கை மற்றும் கல்வி
மேல்நிலை கல்வியில் தேர்ச்சிப் பெற்ற பிறகு, சக்தி பரிகார் ஒரு பிரெஞ்சு பன்னாட்டு நிறுவனத்தில் பணியாற்றினார். பின்னர் சொந்தமாக தொழில் தொடங்கினார்.  
## அரசியல் வாழ்க்கை
2008ஆம் ஆண்டில் பாரதிய ஜனதா கட்சியில் சேர்ந்த இவர், இந்தர்வால் சட்டமன்றத் தொகுதியில் நடைபெற்ற சட்டமன்றத் தேர்தலில் போட்டியிட்டு தோல்வியடைந்தார். 2014ஆம் ஆண்டில், முசுலிம் பெரும்பான்மை கொண்ட தோடாவிலிருந்து 4,040 வாக்குகள் வித்தியாசத்தில் தேர்ந்தெடுக்கப்பட்ட பின்னர் பாரிகர் அரசியல் வட்டாரங்களை ஆச்சரியப்படுத்தினார். இவர் காங்கிரசு சட்டமன்ற உறுப்பினர் அப்துல் மசித் வாணியை தோற்கடித்தார். அப்துல் மசித் 20,532 வாக்குகளைப் பெற்றார். உமர் அப்துல்லா வேட்பாளர் சம்மு-காசுமீர் தேசிய மாநாட்டு கட்சி 16,416 வாக்குகளைப் பெற்று மூன்றாவது இடத்தைப் பிடித்தார்.  

30 ஏப்ரல் 2018 அன்று, சக்தி பாரிகர் பாஜக-பிடிபி அரசாங்கத்தில் இணை அமைச்சராக நியமிக்கப்பட்டார்.  

2020 சனவரி 13 அன்று, சம்மு-காசுமீரில் இருந்து பாரதிய ஜனதா கட்சியின் தேசியக் குழு உறுப்பினராக பாரிகர் தேர்ந்தெடுக்கப்பட்டார். இக்குழுவில் உதம்பூர் மக்களவை பிரதிநிதியாக இருந்தார்.  

2023 சூலை 22 அன்று, பாரிகர் பாதுகாப்பு அமைச்சர் ராஜ்நாத் சிங் சந்தித்தார். தோடா மாவட்டப் பாதுகாப்பு சாலைகள் மற்றும் முந்தைய தோடா மாவட்டத்தில் இந்திய ராணுவத்தின் சிறப்பு ஆட்சேர்ப்பு பேரணி குறித்து இவர் விவாதித்தார். பாரிகருக்கு அனைத்து உதவிகளும் செய்வதாக பாதுகாப்பு அமைச்சர் உறுதியளித்தார்.
# தியாகராய நகர் பத்மாவதி கோயில்



**பத்மாவதி கோயில்** என்பது இந்தியாவின் தமிழ்நாடு மாநிலத்தில் சென்னை மாவட்டத்தின் தியாகராய நகர் பகுதியில் அமையப் பெற்றுள்ள ஓர் இலட்சுமி கோயில் ஆகும்.  
## அமைவிடம்
கடல் மட்டத்திலிருந்து சுமார் 29.87 மீ. உயரத்தில், என்ற புவியியல் ஆள்கூறுகள் கொண்டு, தியாகராய நகர் பகுதியில், ஜி. என். செட்டி சாலை என்று அழைக்கப்படும் கோபதி நாராயண செட்டி சாலையில் இக்கோயில் அமைந்துள்ளது.  

## கோயில் நில தானம்
இந்தியாவிலேயே திருமலை திருப்பதி தேவஸ்தானத்தால் பத்மாவதி தாயாருக்காக, தமிழ்நாட்டில் முதன் முதலாகக் கட்டப்பட்டுள்ள இக்கோயிலுக்காக, விஷ்ணு பக்தைகளான, முன்னாள் நடிகை காஞ்சனாவும் அவரது சகோதரியும் பல கோடி ரூபாய் மதிப்புள்ள தங்கள் சொந்த நிலங்களைத் தானமாகக் கொடுத்துள்ளனர்.  
## பூமி பூசை
காஞ்சிபுரம் சங்கர மடத்தின் பீடாதிபதி விஜயேந்திர சரசுவதி சுவாமிகளால் 2021 ஆம் ஆண்டு பெப்பிரவரி 13ஆம் நாள் இக்கோயிலுக்கான பூமி பூசை, சென்னை தியாகராய நகரில் தற்போது இக்கோயில் அமைந்துள்ள இடத்தில் நடைபெற்றது.  
## சிறப்பம்சங்கள்
சுமார் ஆறு கிரவுண்ட் நிலத்தில், மூன்று கிரவுண்ட் அளவுள்ள நிலத்தில் கோயில் கட்டப்பட்டுள்ளது. மீதமுள்ள இடத்தில் மண்டபம், புஷ்கரணி, மடப்பள்ளி மற்றும் வாகன நிறுத்துமிடம் ஆகியவை உருவாக்கப்பட்டுள்ளன. மூலவரான தாயார் சிலை ஒரே கல்லில் செதுக்கப்பட்டுள்ளது. நாலரை அடி உயரமும் மூன்றரை அடி அகலமும் கொண்டதாக மூலவர் சிலை வடிவமைக்கப்பட்டுள்ளது.  

மன்னர்கால முறையில் கற்களால் இக்கோயில் கட்டப்பட்டுள்ளது. மூன்று நிலைகளையுடைய இக்கோயிலின் இராஜ கோபுரம் அழகிய சிற்ப வேலைப்பாடுகளுடன் திகழ்கிறது. இராமானுசர், விஷ்வக்சேனா ஆகியோர் சிலைகள் இக்கோயிலை அலங்கரிக்கின்றன. தாயார் சன்னதியின் துவார பாலகிகள் வனமாலி, பலாக்கினி ஆகிய இருவரின் சிலைகளும் சன்னதியின் வாயிலில் காணப்படுகின்றன. சுமார் 10 கோடி இந்திய ரூபாய் மதிப்பீட்டில் இக்கோயில் கட்டப்பட்டுள்ளது.  
## மகா கும்பாபிசேகம்
இக்கோயிலின் மகா கும்பாபிசேகம் 17 மார்ச்சு 2023 அன்று, தியாகராய நகர் பத்மாவதி தாயார் கோயில் வளாகத்தில் நடைபெற்றது.
# ரீட்டா மேக்ராகாந்தசு



**ரீட்டா மேக்ராகாந்தசு** (*Rita macracanthus*) என்பது சிந்து ஆற்று வடிகால் பகுதியில் காணப்படும் பக்ரிடே குடும்ப கெளிறு மீன் சிற்றினமாகும். இது ஆப்கானித்தான், இந்தியா மற்றும் பாக்கித்தானில் காணப்படுவது பதிவு செய்யப்பட்டுள்ளது. வங்காளதேசத்தின்உள்ளூர் பெயரில் *ரீட்டா* எனும் பேரினப் பெயரும் *மேக்ராகாந்தசு* என்பது கிரேக்க மொழிச் சொல்லான *மோக்ராசு (makros)* என்பதிலிருந்து தோன்றியது. இதன் பொருளானது நீளம் என்பதாகும். இதனுடன் முள் எனும் பொருள்படும் *அகந்தா* இணைந்து சிற்றினப் பெயர் தோன்றியது. இந்த சிற்றினத்தின் நீண்ட முதுகு மற்றும் முன்தோல் முதுகெலும்புகளை இச்சொல் குறிக்கும். இம்மீனின் உடல் நீளம் 26.3 செமீ வரை இருக்கும்.  

*ரீ. மேக்ராகாந்தசு* முதுகெலும்பற்ற விலங்குகளையும் சிறிய மீன்களையும் உணவாகக் கொள்கிறது. இதன் இனப்பெருக்கக் காலம் சூன் முதல் சூலை இறுதி வரை நீடிக்கும். இனப்பெருக்கக் காலத்தில் மீன்கள் குளங்களின் குளிர்ந்த நீர்நிலைகளுக்கு இடம்பெயர்கின்றன.
# இராம்கர் சட்டமன்றத் தொகுதி



**இராம்கர் சட்டமன்றத் தொகுதி** (Ramgarh, Jammu and Kashmir Assembly constituency) இந்தியாவின் வடமாநிலமான சம்மு காசுமீரின் சம்மு காசுமீர் சட்டப் பேரவையின் 90 சட்டமன்ற தொகுதிகளுள் ஒன்றாகும். இத்தொகுதி 2022 ஆம் ஆண்டு தோற்றுவிக்கப்பட்டது.  

## சட்டப்பேரவை உறுப்பினர்கள்
| 2024 | தேவிந்தர் குமார் மன்யால் | பாரதிய ஜனதா கட்சி |
| --- | --- | --- |

## தேர்தல் முடிவுகள்
### 2024
# இலித்தியம் மோனாக்சைடு எதிர்மின்னயனி



**இலித்தியம் மோனாக்சைடு எதிர்மின்னயனி** (*Lithium monoxide anion*) என்பது (LiO<sup>−</sup>) என்ற மூலக்கூற்று வாய்ப்பாட்டால் அறியப்படும் வாயு நிலையில் உள்ள ஒரு மீக்கார அயனியாகும். 2008 ஆம் ஆண்டு வரை இலித்தியம் மோனாக்சைடு எதிர்மின்னயனி மிகவும் வலுவான அறியப்பட்ட காரமாக இருந்தது. இதன் பின்னர் கட்டமைப்பில் மாறுபட்ட ஈரெத்தினைல் பென்சீன் ஈரயனி அதிக புரோட்டான் தொடர்பைக் கொண்டிருப்பதாகத் தீர்மானிக்கப்பட்டது. இலித்தியம் மோனாக்சைடு எதிர்மின்னயனி கண்டுபிடிக்கப்படுவதற்கு முன்னர் மெத்தினைடு அயனி வலுவான காரமாக இருந்தது.  

இலித்தியம் மோனாக்சைடு எதிர்மின்னயனியின் புரோட்டான் நாட்டம் ~1782 கிலோயூல்/மோல் ஆகும்.  

## தயாரிப்பு
மோதலால் தூண்டப்பட்ட விலகல் நிலைமைகளின் கீழ் இலித்தியம் ஆக்சலேட்டு அயனின் தொடர்ச்சியான கார்பாக்சில் நீக்கம் மற்றும் கார்பனைல் நீக்கம் வினைகளின் மூலம் நிறைநிறமாலைமானியில் இந்த அயனி தயாரிக்கப்படுகிறது:  

::LiO−C(=O)−CO<sup>−</sup><sub>2</sub> → LiO−C(=O)<sup>−</sup> + CO<sub>2</sub>  
::LiO−C(=O)<sup>−</sup> → LiO<sup>−</sup> + CO  

இலித்தியம் மோனாக்சைடு எதிர்மின்னயனியை தயாரிக்க உதவும் மேலே உள்ள முறை திறனற்றதாகவும் செயல்படுத்த கடினமானதாகவும் உள்ளது. தேவையான அயனி காற்றில் உள்ள ஈரப்பதம் மற்றும் மூலக்கூறு ஆக்சிசனுடன் விரைவாக வினைபுரிகிறது. மோதல் தூண்டப்பட்ட விலகல் செயல்முறையுன் படிகளை செயல்படுத்த கருவியில் அறிமுகப்படுத்தப்படும் உயர் அழுத்த ஆர்கானால் வினை மேலும் தீவிரமடைகிறது.
# மலேசிய கூட்டரசு சாலை 50



**பத்து பகாட்-குளுவாங்-மெர்சிங் சாலை** அல்லது **மலேசிய கூட்டரசு சாலை 50** (ஆங்கிலம்: *Malaysia Federal Route 50*; அல்லது *Batu Pahat–Kluang–Mersing Road*); மலாய்: *Laluan Persekutuan Malaysia 50* அல்லது *Jalan Batu Pahat–Kluang–Mersing*) என்பது மலேசியா, ஜொகூர் மாநிலத்தின் பத்து பகாட்; குளுவாங்; மெர்சிங் மாவட்டங்களில் உள்ள கூட்டரசு சாலை ஆகும்.  

ஜொகூர் மாநிலத்தில், மேற்கில் உள்ள பத்து பகாட் நகரத்தையும் கிழக்கில் உள்ள ஜெமாலுவாங் நகரத்தையும் இந்தச் சாலை இணைக்கிறது.  

## பொது

ஆயர் ஈத்தாம் மாற்றுச் சாலை வழியாக மலேசிய தெற்கு வழித்தடத்தை அடைவதற்கு இது ஒரு முக்கியச் சாலையாகவும் அமைகிறது.  

இந்தச் சாலையின் கிலோமீட்டர் **0**; மலேசிய கூட்டரசு சாலை 5-இன் சாலைப் பரிமாற்றத்தில், சோகா மலைக்கு (Mount Soga) அருகில், பத்து பகாட் நகரில் அமைந்துள்ளது.  

## வரலாறு

1911-ஆம் ஆண்டில், ஜொகூர் மாநில அரசு பிரித்தானிய காலனி அரசாங்கத்துடன் இணைந்து ஜொகூர் பாருவில் இருந்து பத்து பகாட் மற்றும் மூவார் வரையிலான சாலை வலையமைப்பை உருவாக்கியது. இதன் விளைவாக, பத்து பகாட்-குளுவாங்-மெர்சிங் சாலை 1919-இல் நிறைவடைந்தது. அங்கு இன்றைய மலேசிய கூட்டரசு சாலை 5-இன் ஒரு பகுதி உள்ளது.[4]  

2002-ஆம் ஆண்டு, பத்து பகாட்டில் இருந்து குளுவாங் வரையிலான நான்கு வழிப்பாதையுடன், இந்த மலேசிய கூட்டரசு சாலை 50 ஓரளவிற்கு மேம்படுத்தப்பட்டது. மீதமுள்ள சாலை இரண்டு வழிச்சாலையாக உள்ளது.  

சனவரி 13, 2007 அன்று, குளுவாங்-மெர்சிங் சாலையில் உள்ள சுங்கை செம்பெரோங் பாலம் திடீர் வெள்ளத்தின் காரணமாக இடிந்து விழுந்தது.  

### சாலைத் தரம்

இந்த நெடுஞ்சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.  

ககாங்-கங்கார் லெங்கோர்-ஜெமாலுவாங் சாலைப் பகுதியில் குரங்குகள் மற்றும் யானைகளின் நடமாட்ட அடையாள அறிவிப்புகள் உள்ளன.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# இராம்பன் சட்டமன்றத் தொகுதி



**இராம்பன் சட்டமன்றத் தொகுதி** (*Ramban Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இராம்பன் உதம்பூர் மக்களவைத் தொகுதியின் ஒரு பகுதியாகும்.  

## சட்டப்பேரவை உறுப்பினர்கள்
| 1962 | மிர் அசாதுல்லா | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | எச். ராஜ் | இந்திய தேசிய காங்கிரசு |
| 1972 | முகமது அக்தர் நிசாமி |  |
| 1977 | பிரேம் நாத் சிங் | ஜம்மு காஷ்மீர் தேசிய மாநாட்டு கட்சி |
| 1983 | ஜகதீவ் சிங் | இந்திய தேசிய காங்கிரசு |
| 1987 | பாரத் காந்தி | ஜம்மு காஷ்மீர் தேசிய மாநாட்டு கட்சி |
| 1996 | பாலி பகத்து | பாரதிய ஜனதா கட்சி |
| 2002 | சமன் லால் | ஜம்மு காஷ்மீர் தேசிய மாநாட்டு கட்சி |
| 2008 | அசோக் குமார் | இந்திய தேசிய காங்கிரசு |
| 2014 | நீலம் குமார் லாங்கே | பாரதிய ஜனதா கட்சி |
| 2024 | அர்ஜுன் சிங் ராஜு. | ஜம்மு காஷ்மீர் தேசிய மாநாட்டு கட்சி |

## தேர்தல் முடிவுகள்

### 2024
# மிசுடசு விட்டேட்டசு



**மிசுடசு விட்டேட்டசு** (*Mystus vittatus*) **வரியுடைய க்குள்ள கெளிறு** என்பது பக்ரிடே குடும்பத்தைச் சேர்ந்த ஒரு கெளிறு மீன் ஆகும். &nbsp;மீன்பிடித்தல், செல்லப்பிராணி வர்த்தகம் மற்றும் வாழ்விட அழிவு காரணமாகச் சமீப காலங்களில் இதன் எண்ணிக்கை குறைந்து வருவதாக அறியப்படுகிறது. இவை முட்டையிடும் போது ஒலியை உருவாக்குகின்றன என்று அறியப்படுகிறது.
# மிசுடசு அங்கூட்டா



**இலங்கைக் குள்ளக் கெளிறு** (*Sri Lanka dwarf catfish*) எனும் *மிசுடசு அங்கூட்டா* (*Mystus ankutta*) பக்ரிடே குடும்பத்தைச் சேர்ந்த ஒரு கெளிறு மீன் சிற்றினம் ஆகும். இலங்கையில் களனி கங்கை ஆற்றிலிருந்து நில்வலா ஆறு வரை உள்ள நன்னீர் நிலைகளில் இது காணப்படுகிறது. இந்த மீன் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது.
# விக்கிப்பீடியா:முதற்பக்கக் கட்டுரைகள்/அக்டோபர் 20, 2024

<div id="mp-tfa-img">  

</div>  
**ஜனபாதங்கள்** என்பவை வேத காலத்தில் இந்தியத் துணைக்கண்டத்தில் இருந்த நாடுகள், குடியரசுகள் (கனபதங்கள்) மற்றும் முடியரசுகள் (சாம இராச்சியங்கள்) ஆகும். வேத காலமானது பிந்தைய வெண்கலக் காலம் முதல் இரும்புக் காலத்துக்குள் வரையிலான காலங்களைத் தொடுகிறது. இது கி. மு. 1500ஆம் ஆண்டு முதல் கி. மு. 6ஆம் நூற்றாண்டு வரை நீடித்திருந்தது. 16 *மகாஜனபாதங்களின்* வளர்ச்சியின் போது, பெரும்பாலான ஜனபாதங்கள் அதிக சக்தி வாய்ந்த அண்டை நாடுகளால் இணைத்துக் கொள்ளப்பட்டன. **மேலும்...**  
---
<div id="mp-tfa-img">  

</div>  
**இராசாளி** என்பது இந்திய துணைக்கண்டத்தில் முக்கியமாகக் காணப்படும் பொரி வல்லூறின் வலசை போகாத துணையினம் ஆகும். இது வலசை செல்லும் துணையினமாகவும் விவரிக்கபட்டுள்ளது. இராசாளி ஒரு சிறிய வலு உள்ள பறவையாகும். இதன் தோள் அகன்று இருக்கும். இதன் அலகு வெளுத்த ஈய நிறத்திலும் அதன் முனை சற்றுக் கருத்தும் காணப்படும். இதன் விழிப்படலம் ஆழ்ந்த பழுப்பாகவும், கால்கள் குரோம் மஞ்சள் நிறத்திலும் இருக்கும். இதன் தலையும் கன்னத்தின் வழியாக செல்லும் கோடும் கருப்பாக இருக்கும். **மேலும்...**
# விட்டேக்கர் பூனை பாம்பு


***போய்கா டைட்டோனி விட்டேக்கேரி*** (*Boiga dightoni whitakeri*) அல்லது **விட்டேக்கர் பூனை பாம்பு** என்பது கொலுப்ரிடே குடும்ப பாம்புச் சிற்றினம் ஆகும். இந்த பாம்பு இரவாடுதல் வகையினையும் மரங்களில் வாழக்கூடியதாகும். இப்பாம்புகள் வரியுடைய பற்களையும் இதன் மூலம் நச்சினைச் செலுத்தும் தன்மையுடையது. இது தென்னிந்தியாவில் மேற்குத் தொடர்ச்சி மலைகளிலும், கேரளா மற்றும் தமிழ்நாடு மாநிலங்களில் காணப்படுகிறது.  

## சொற்பிறப்பியல்
இந்திய ஊர்வன பாதுகாப்பு, கல்வியின் முன்னோடியான புகழ்பெற்ற இந்திய ஊர்வனவியலாளர் உரோமுலசு விட்டேக்கரின் பெயரால் இப்பாம்பு விட்டேக்கர் பூனைப் பாம்பு எனப் பெயரிடப்பட்டுள்ளது.  

## கண்டுபிடிப்பின் வரலாறு
சமீபத்தில் (2021) தமிழ்நாடு மற்றும் கேரளா மேற்குத் தொடர்ச்சி மலையைச் சேர்ந்த *போய்கா* ஆய்வின் போது இது கண்டுபிடிக்கப்பட்டது. மேலும் இலங்கையில் காணப்படும் மற்றொரு சிற்றினமான இலங்கை பூனை பாம்பான போய்கா சிலோனென்சிசு உடன் இதற்கு நெருக்கமான தொடர்பு இருப்பது கண்டறியப்பட்டது. எனவே இப்பாம்பு புதிய சிற்றினமாக விவரிக்கப்பட்டது. மேலும் இது *போய்கா விட்டேக்கேரி* என்று பெயரிடப்பட்டது. 2023ஆம் ஆண்டில், இது *போய்கா டைட்டோனி*யின் துணையினமாகக் கருதப்பட்டது.  

## மாதிரி சிற்றினம்
- நிறைவகை: பா. இ. வ. ச. 3597 (முன்னர் சி. ஈ. எசு. எசு 255) தேவார் மாலா வகை வட்டாரத்தைச் சேர்ந்த முதிர்ச்சியடைந்த ஆண்.
- மூல வகை: பா. இ. வ. ச. 1863. சேகரிப்பு கேரளா எர்ணாகுளம் மாவட்டத்தில் உள்ள புல்லம்பாராவைச் சேர்ந்த கே. ஜி. அடியோதி.

## அடையாள அம்சங்கள்
மேற்குத் தொடர்ச்சி மலையில் காணப்படும் *போய்கா* பேரினத்தில் 19 நடுத்தர அளவிலான செங்குத்தான செதில்களைக் கொண்டுள்ளது. வாலடிச் செதில்கள் 88 முதல் 98 வரை காணப்படும். பழுப்பு நுரை வண்ண வெளிப்பகுதியில் ஆரஞ்சு குறுக்கு கோடுகள் மங்கலான அடையாளங்களுடன் காணப்படும். வயிற்றுப் புற பக்கவாட்டில் சிறு புள்ளிகள் காணப்படும்.  

## பரம்பல்
*போய்கா டைட்டோனி விட்டேக்கேரி* என்பது இரவில் புதர்கள் மற்றும் மரங்களில் தீவிரமாக இரைதேடும் பாம்பு ஆகும். இந்தச் சிற்றினம் தென்னிந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இது தமிழ்நாடு மற்றும் கேரள மாநிலங்களில், தேவர்மலை, குற்றாலம், அகத்தியமலை மற்றும் இடுக்கி மாவட்டம், அதாவது முந்தைய எர்ணாகுளம் போன்ற பகுதிகளில் காணப்படுகிறது.
# நமீபியானா



***நமீபியானா*** (*Namibiana*) என்பது *லெப்டோடைப்ளோபிடே* குடும்பத்தைச் சேர்ந்த பாம்பு பேரினம் ஆகும்.  
- *நமீபியானா லாபியாலிசு*, தாமரா நூல் பாம்பு
- *நமீபியானா லேட்டிப்ரான்சு*, பெங்குயேலா புழு பாம்பு, இசுடெர்ன்பெல்டு நூற் பாம்பு
- *நமீபியானா ஆக்சிடென்டாலிசு*, மேற்கத்திய நூல் பாம்பு, மேற்கத்திய புழு பாம்பு
- *நமீபியானா ரோசுட்ராட்டா*, போகாஜின் குருட்டுப் பாம்பு, அங்கோலா நூற் பாம்பு
# சகாயத்ரியோபிசு



**சகாயத்ரியோபிசு** (*Sahyadriophis*) என்பது கொலுப்ரிடே குடும்பத்தைச் சேர்ந்த பாம்புகளின் பேரினம் ஆகும். இந்தப் பேரினம் இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.  

## வகைப்பாட்டியல்
*சகாயத்ரியோபிசு* பேரினமானது 2023ஆம் ஆண்டில் *சகாயத்ரியோபிசு உத்தராகதி* மாதிரி இனத்துடன் உருவாக்கப்பட்டது. முன்பு *கெபியசு* பேரினத்தில் வைக்கப்பட்டிருந்த நீலகிரி கீல்பேக் இந்தப் பேரினத்திற்கு மாற்றப்பட்டது. மூலக்கூறு தரவுகள் *செனோக்ரோபிசு*, *போலியா* மற்றும் *அட்ரெடியம்* ஆகியவற்றைக் கொண்ட உயிரினக்கிளையில் சகோதர உயிரலகாக வகைப்படுத்தப்பட்டது. இது ஒலிகோசீன் காலத்தின் பிற்பகுதியில் அல்லது ஆரம்பக்கால மயோசீன் காலத்தில் கூறப்பட்ட உயிரினக் கிளையிலிருந்து வேறுபட்டது.  

## சிற்றினங்கள்
தற்போது இந்தப் பேரினத்தில் இரண்டு சிற்றினங்கள் உள்ளன. இவை:  

- *சகாயத்ரியோபிசு பெடடோமி* (குந்தர், 1864-நீலகிரி கீல்பேக்
- *சகாயத்ரியோபிசு உத்தராகதி* (படேல், தாக்கரே, காம்ப்பெல் & மிர்சா, 2023)
# தென்னிந்திய புத்தர் கோயில், பெரம்பூர்



**தென்னிந்திய புத்தர் கோயில்** என்பது இந்தியாவில் தமிழ்நாடு மாநிலத்தின் சென்னையிலுள்ள பெரம்பூர் பகுதியில் அமையப் பெற்றுள்ள ஒரு புத்த விகாரம் ஆகும்.  
## அமைவிடம்
கடல் மட்டத்திலிருந்து சுமார் 29.9 மீ. உயரத்தில், என்ற புவியியல் ஆள்கூறுகள் கொண்டு, பெரம்பூர் பகுதியில் இப்புத்த விகாரம் அமைந்துள்ளது.  

## விபரங்கள்
2018 ஆம் ஆண்டு சனவரி 14 ஆம் நாள் பொதுமக்கள் பயன்பாட்டிற்காக இந்த புத்த விகாரம் திறக்கப்பட்டது. பர்மா, கம்போடியா, தாய்லாந்து, இலங்கை ஆகிய நாடுகளிலிருந்து வந்த புத்த பிக்குகள் மற்றும் தென்னிந்திய புத்தர் சங்கம் சார்பில் கலந்து கொண்டவர்களால் இந்த புத்தர் கோயில் துவக்கி வைக்கப்பட்டது. சுமார் 6 அடி உயரமுள்ள தியான நிலையில் அமர்ந்து காணப்படும் புத்தர் சிலை இங்கு நிறுவப்பட்டுள்ளது. சென்னை மற்றும் அதன் சுற்று வட்டாரப் பகுதிகளில் புத்தர் போதனைகளைப் பரப்பி சீர்திருத்தம் செய்வதே இங்குள்ள புத்த பிக்குகளின் நோக்கமாகும்.
# முகமது சின்வார்



**முகமது இப்ராகிம் அசன் சின்வார்** (*Mohammed Ibrahim Hassan Sinwar*) (16 செப்டம்பர் 1975) காசாக்கரையின் பாலஸ்தீன போராளி இயக்கமான ஹமாஸ் குழுவின் *அல்-காசாம்* படையணியின் ஒரு முக்கியப் படைத்தலைவர் ஆவார். இவர் 2023 இஸ்ரேல் மீதான ஹமாசின் தாக்குதல்கள் போன்ற இஸ்ரேல்-ஹமாஸ் போர்களில் கலந்து கொண்டவர்  

ஹாமாசின் தலைவரும், 2023 இஸ்ரேல் மீதான ஹமாசின் தாக்குதல்களுக்கு மூளையாக செயல்பட்டவரும், 16 அக்டோபர் 2023 அன்று இஸ்ரேலியப் படைகளால் கொல்லப்பட்டவருமான யாகியா சின்வாரின் உடன் பிறந்த சகோதரர் முகமது சின்வார் ஆவார். நவம்பர் 2024 முதல் வாரத்தில் முகமது சின்வார் அலுவலகத்தை இசுரேலிய பாதுகாப்புப் படைகள் சோதனை இட்டது.  
## போர்த் தொழில்
2005ஆம் ஆண்டில் முகமது சின்வார் ஹமாஸ் அமைப்பின் கான் யூனிசு படையணி தளபதியாக பொறுப்பேற்றார். 2006ஆம் ஆண்டில் நடைபெற்ற ஒரு மோதலில் முகமது சின்வார், இஸ்ரேல் இராணுவ வீரர் *கிலாத் சாலித்*தை போர்க் கைதியாக முகமது சின்வார் பிடித்து வைத்தார். 2011ஆம் ஆண்டில் போர் கைதிகள் பரிமாற்றத்தின் போது, இஸ்ரேலில் சிறையில் இருந்த யாகியா சின்வார் உள்ளிட்ட 1027 ஹமாஸ் போராளிகளுக்கு ஈடாக, இஸ்ரேல் இராணுவ வீரர் *கிலாத் சாலித்* விடுவிக்கப்பட்டார்.  

யாகியா சின்வாரின் இறப்பை அடுத்து, முகமது சின்வார் ஹமாஸ் அமைப்பின் அடுத்த தலைவராக வாய்ப்புள்ளதாக கருதப்படுகிறார்.  

## இதனையும் காண்க
- ஹமாஸ்
# சனநாயகத் தமிழ்த் தேசியக் கூட்டணி


**சனநாயகத் தமிழ்த் தேசியக் கூட்டணி** (*Democratic Tamil National Alliance*, **DTNA**), என்பது இலங்கையில் இலங்கைத் தமிழரைப் பிரதிநிதித்துவப் படுத்தும் ஓர் அரசியல் கூட்டணி ஆகும். இக்கூட்டணி இலங்கைத் தேர்தல் திணைக்களத்தால் அங்கீகரிக்கப்பட்ட ஓர் அரசியல் கட்சி ஆகும். இதன் தேர்தல் சின்னம் குத்துவிளக்கு ஆக காணப்பட்டது . ஆயினும்2024ஆம் ஆண்டு நாடாளுமன்ற தேர்தல் முதல் இக்கூட்டின் சின்னமான குத்து விளக்கு சின்னம் மாற்றப்பட்டு சங்கு சின்னம் தற்போது பயன்படுத்தப்பட்டு வருகின்றது.  

## வரலாறு
2008 ஆம் ஆண்டில் தமிழ் சனநாயகத் தேசியக் கூட்டமைப்பு என்ற பெயரில் (TDNA) சனநாயக மக்கள் விடுதலை முன்னணி, ஈழமக்கள் புரட்சிகர விடுதலை முன்னணி (பத்மநாபா அணி), தமிழர் விடுதலைக் கூட்டணி ஆகியன இணைந்து 2008 கிழக்கு மாகாண சபைத் தேர்தல்களில் போட்டியிட்டது. இத்தேர்தலில் இக்கூட்டணி 1.30% வாக்குகளைப் பெற்று, ஒரு இடத்தை மட்டும் (ஆர். துரைரத்தினம்) மட்டக்களப்பு மாவட்டத்தில் பெற்றது.  

2009 இல் ஈழப் போர் முடிவுக்குக் கொண்டுவரப்பட்டதை அடுத்து, இலங்கைத் தமிழ் அரசியல் கட்சிகளை ஒன்றிணைக்குமாறு புலம்பெயர் ஈழத்தமிழர் அழுத்தம் கொடுக்கத் தொடங்கினர், எனவே தமிழ் சனநாயகத் தேசியக் கூட்டமைப்பின் புளொட், தவிகூ ஆகிய கட்சிகள் இலங்கைத் தமிழரைப் பிரதிநிதித்துவப்படுத்தும் மிகப்பெரிய அரசியல் குழுவான தமிழ்த் தேசியக் கூட்டமைப்பில் (ததேகூ) இணைந்தன. சுரேஷ் பிரேமச்சந்திரன் தலைமையிலான ததேகூ உறுப்புக் கட்சியான ஈபிஆர்எல்எஃப் (சுரேஷ் பிரிவு) கட்சியின் எதிர்ப்பின் காரணமாக சுகு என்ற டி. சிறீதரன் தலைமையிலான ஈபிஆர்எல்எஃப் (பத்மநாபா பிரிவு) ததேகூ இல் சேர அனுமதிக்கப்படவில்லை. இதற்குப் பதிலடியாக, தமிழ் சனநாயகத் தேசியக் கூட்டமைப்பின் எஞ்சியிருந்த இரண்டு உறுப்பினர்களான புளொட், தமிழீழ விடுதலை இயக்கம் (டெலோ) ஆகிய கட்சிகள் 2023 சனவரி உள்ளாட்சித் தேர்தல்களில் போட்டியிடுவதற்காக "சனநாயகத் தமிழ்த் தேசியக் கூட்டணி" என்ற புதிய கூட்டணியைத் தொடங்கின. இந்தக் கூட்டணியில் ஈபிஆர்எல்எஃப் (சுரேஷ்), தமிழ்த் தேசியக் கட்சி, சனநாயகப் போராளிகள் கட்சி ஆகியவை இந்தக் கூட்டணியில் இணைந்தன.  

2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இக்கூட்டணி யாழ்ப்பாணம், வன்னி, மட்டக்களப்பு, அம்பாறை ஆகிய தேர்தல் மாவட்டங்களில் சங்குச் சின்னத்தில் தனித்துப் போட்டியிட்டு மொத்தம் 65,382 (0.59%) வாக்குகளைப் பெற்றது. வன்னியில் போட்டியிட்ட டெலோ தலைவர் செல்வம் அடைக்கலநாதன் மட்டுமே நாடாளுமன்றத்திற்குத் தெரிவு செய்யப்பட்டார்.  

## கூட்டணிக் கட்சிகள்
### நடப்பு
| கட்சி | தலைவர் | நாடாளுமன்றம் |
| --- | --- | --- |
| சனநாயகப் போராளிகள் கட்சி | சிவானந்தன் நவீந்திரா |  |
| சனநாயக மக்கள் விடுதலை முன்னணி
(தமிழீழ மக்கள் விடுதலைக் கழகம்) | தர்மலிங்கம் சித்தார்த்தன் |  |
| ஈழமக்கள் புரட்சிகர விடுதலை முன்னணி (சுரேஷ்) | சுரேஷ் பிரேமச்சந்திரன் |  |
| தமிழீழ விடுதலை இயக்கம் | செல்வம் அடைக்கலநாதன் |  |
| தமிழ்த் தேசியக் கட்சி | ந. சிறீகாந்தா | } |

## தேர்தல் முடிவுகள்
### மாகாணசபை
| தேர்தல் | கிழக்கு மாகாண சபை | வட மாகாண சபை | நாடு முழுவதும் |
| --- | --- | --- | --- |

**இலங்கை நாடாளுமன்றத் தேர்தல்கள்**

| ஆண்டு | வாக்குகள் | வாக்கு % | வென்ற இடங்கள் | +/– |
| --- | --- | --- | --- | --- |

**இலங்கை உள்ளூராட்சி சபைத் தேர்தல்கள்**

| ஆண்டு | வாக்குகள் | வாக்கு % | வென்ற இடங்கள் | +/– |
| --- | --- | --- | --- | --- |
# தமிழ் வழியில் கற்றவர்களுக்கான இட ஒதுக்கீடு

தொடக்கக் கல்வி முதல் உயர்நிலைப் பள்ளிப் படிப்பு (10ஆம் வகுப்பு) வரை அல்லது பட்டயப்படிப்பு வரை அல்லது மேனிலைப் பள்ளி (+12) வரை அல்லது கல்லூரிப் படிப்பு வரை தமிழ் மொழியில் படித்த மாணவ-மாணவியர்களுக்கு தமிழ்நாடு அரசின் பணியாளர் தேர்வாணையம் மூலம் நேரடி வேலைவாய்ப்பில் 20% இட ஒதுக்கீடு வழங்கி 16 ஆகஸ்டு 2021 அன்று தமிழ்நாடு அரசு அரசாணை வெளியிட்டது.  

## இதனையும் காண்க
- தமிழ்நாட்டில் இட ஒதுக்கீடு
# தமிழ்நாட்டில் இட ஒதுக்கீடு

தமிழ்நாட்டில் கல்வி மற்றும் அரசு வேலை வாய்ப்புகளில் மொத்த இட ஒதுக்கீடு 69% ஆகும். அதில் பிற்படுத்தப்பட்ட வகுப்பினருக்கு (**BC**) 26.5%, பிற்படுத்தப்பட்ட முஸ்லீம்கள் (**BCM**) 3.5% உள் இடஒதுக்கீடும், மிகவும் பிற்படுத்தப்பட்ட பிரிவினருக்கு (**MBC**) 20%, பட்டியல் சாதியினருக்கு (SC) 15%, பட்டியல் சாதிகளில் ஒன்றான அருந்ததியருக்கு (**SCA** 3% உள் இடஒதுக்கீடும், பட்டியல் பழங்குடியினருக்கு (**ST**) 1% இடஒதுக்கீடு வழங்கப்படுகிறது.தமிழ்நாட்டில் மிகவும் பிற்படுத்தப்பட்ட வகுப்பினருக்கு 27% இட ஒதுக்கீடு வழங்கப்படுகிறது. 2021ஆம் ஆண்டு முதல் மேற்படி இட ஒதுக்கீட்டின் கீழ் தமிழ் வழியில் கற்றவர்களுக்கான இட ஒதுக்கீடு 20% ஆகும்  

தற்போது கீழ்கண்டவாறு தமிழ்நாட்டில் கல்வி மற்றும் அரசு வேலைவாய்ப்புகளில் பின்பற்றப்படும் இட ஒதுக்கீடு முறை பின்பற்றப்படுகிறது.  

| பொது வகுப்பினர் | துணை வகுப்பினர் | துணை வகுப்பினருக்கு இட ஒதுக்கீடு % | மொத்த இட ஒதுக்கீடு % | இந்திய அரசில் வகுப்பினர் |
| --- | --- | --- | --- | --- |
| பிற்படுத்தப்பட்ட வகுப்பினர் | பிற்படுத்தப்பட்ட வகுப்பினர் (பொது) | 26.5% | 30% | இதர பிற்படுத்தப்பட்ட வகுப்பினர் |
| பிற்படுத்தப்பட்ட முஸ்லீம்களுக்கு உள் ஒதுக்கீடு | 3.5% |  |  |  |
| மிகவும் பிற்படுத்தப்பட்ட வகுப்பினர் | மிகவும் பிற்படுத்தப்பட்ட வகுப்பினர் (MBC) | 13% | 20% |  |
| சீர்மரபினர் (Denotified Tribes) | 7% |  |  |  |
| பட்டியல் சமூகத்தினர் | இதர பட்டியல் சமூகத்தினர் | 15% | 18% | பட்டியல் சாதியினரும் பட்டியல் பழங்குடியினரும் |
| அருந்ததியர் உள் ஒதுக்கீடு | 3% |  |  |  |
| பட்டியல் பழங்குடிகள் | 1% | 1% |  |  |
## இதனையும் காண்க
- தமிழ் வழியில் கற்றவர்களுக்கான இட ஒதுக்கீடு
- பிற்படுத்தப்பட்டோர்
- கிரீமிலேயர்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
# மலேசிய கூட்டரசு சாலை 51



**சிரம்பான்-கோலா பிலா சாலை** அல்லது **மலேசிய கூட்டரசு சாலை 51** (ஆங்கிலம்: *Malaysia Federal Route 51*; அல்லது *Seremban-Kuala Pilah Road*); மலாய்: *Laluan Persekutuan Malaysia 51* அல்லது *Jalan Seremban-Kuala Pilah*) என்பது மலேசியா, நெகிரி செம்பிலான் மாநிலத்தின் சிரம்பான்; கோலா பிலா; மாவட்டங்களில் உள்ள கூட்டரசு சாலை ஆகும்.  

நெகிரி செம்பிலான் மாநிலத்தில் மிகவும் பரபரப்பான சாலையாக அறியப்படுகிறது.  

## பொது

இந்தச் சாலையின் கிலோமீட்டர் **0**; சிரம்பான் நகரில் மலேசிய கூட்டரசு சாலை 1-இன் சாலைப் பரிமாற்றத்தில் அமைந்துள்ளது. சிரம்பான் நகரில் தொடங்கும் இந்தச் சாலை, பின்னர் அம்பாங்கான் மற்றும் பாரோய் நகர்ப் பகுதிகளில் மலேசிய கூட்டரசு சாலை 97 -ஐ சந்திக்கிறது.  

அதன் பின்னர் காஜாங்-சிரம்பான் நெடுஞ்சாலை எனும் LEKAS நெடுஞ்சாலையையும் மற்றும் பெர்சியாரான் செனவாங் 1 எனும் சாலையையும் சந்திக்கிறது.  

### காராக்-தம்பின் நெடுஞ்சாலை

இதைத் தொடர்ந்து தித்திவாங்சா மலைத்தொடர் வழியாகச் சென்று புக்கிட் புத்துஸ் கிராமப் பகுதியில் உள்ள புக்கிட் புத்துஸ் சாலையை வெட்டிச் செல்கிறது. அடுத்தக் கட்டமாக செரி மெனாந்தி பகுதியில் உள்ள தெராச்சி சாலை மற்றும் தஞ்சோங் ஈப்போ சாலை ஆகிய சாலைகளுக்கு முதன்மைச் சாலையாக அமைகிறது.  

இறுதியில் இந்தச் சாலை, காராக்-தம்பின் நெடுஞ்சாலை -ஐ கோலா பிலா நகரத்தில் சந்திக்கிறது.  

## அமைவு

1920-களில் பிரித்தானியர்களால் இந்தச் சாலை அமைக்கப்பட்டது. 48 மீட்டர் உயரமுள்ள புக்கிட் புத்தூஸ் மேம்பாலம் மலேசியாவின் நான்காவது உயரமான பாலமாகும். புக்கிட் புத்தூஸ் சாலை என்று அழைக்கப்படும் பாரோய் முதல் உலு பெண்டுல் வரையிலான **சிரம்பான்-கோலா பிலா சாலை**, அதன் குறுகிய மற்றும் ஆபத்தான கூர்மையான சாலை முனைகளுக்குப் பெயர் பெற்றது.  

புக்கிட் புத்தூஸ் மேம்பாலம் உட்பட புதிய 6.7 கிமீ புறவழிச்சாலையின் கட்டுமானம் 2006=ஆம் ஆண்டு தொடங்கப்பட்டு 2009-ஆம் ஆண்டின் தொடக்கத்தில் நிறைவடைந்தது. நவம்பர் 2009-இல் புறவழிச்சாலை போக்குவரத்துக்கு திறக்கப்பட்டது. பழைய சிரம்பான்-கோலா பிலா சாலை; புக்கிட் புத்தூஸ் லாமா சாலை என மீண்டும் அரசிதழில் வெளியிடப்பட்டது.  

### சாலைத் தரம்

இந்த நெடுஞ்சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# இசுகந்தர் கடற்கரை நெடுஞ்சாலை



**இசுகந்தர் கடற்கரை நெடுஞ்சாலை** அல்லது **மலேசிய கூட்டரசு சாலை** (ஆங்கிலம்: *Malaysia Federal Route 52*; அல்லது *Iskandar Coastal Highway*) (**ICH**); (முன்னர்: **ஜொகூர் பாரு மேற்கு கடற்கரை பூங்கா சாலை** *(Johor Bahru West Coast Parkway);* மலாய்: *Laluan Persekutuan Malaysia 52* அல்லது *Lebuhraya Pesisir Pantai Iskandar* (**LPPI**); என்பது மலேசியா, ஜொகூர் மாநிலத்தின் ஜொகூர் பாரு மாவட்டத்தில் உள்ள கூட்டரசு சாலை ஆகும்.  

ஜொகூர் பாரு மாநகரத்தில் தற்போது மிகவும் பரபரப்பான சாலைகளில் இதுவும் ஒன்றாகும்.  

## பொது

இசுகந்தர் கடற்கரை நெடுஞ்சாலையின் கிலோமீட்டர் **0**; இசுகந்தர் புத்திரியில் உள்ள லேடாங் வட்டச்சுற்று வழியில் அமைந்துள்ளது. இது ஒரு கட்டணமில்லா நெடுஞ்சாலை; மற்றும் இசுகந்தர் மலேசியா திட்டத்தின் ஒரு பகுதியாகும்.  

**இசுகந்தர் கடற்கரை நெடுஞ்சாலை** என்பது இசுகந்தர் மலேசியாவில் கிழக்கு-மேற்கு நோக்கிய ஐந்தாவது அதிவேக நெடுஞ்சாலை ஆகும்.  

இசுகந்தர் மலேசியாவில் உள்ள இதர நெடுஞ்சாலைகள்:  

- பாசிர் கூடாங் நெடுஞ்சாலை - *(Pasir Gudang Highway)*
- பொந்தியான்-ஜொகூர் பாரு இணைப்பு - *(Pontian–Johor Bahru Link)*
- செனாய்-தெசாரு விரைவுச்சாலை - *(Senai–Desaru Expressway)*
- ஜொகூர் பாரு கிழக்கு கடற்கரை நெடுஞ்சாலை - *(Johor Bahru East Coast Highway)*

## அமைவு
இசுகந்தர் கடற்கரை நெடுஞ்சாலை என்பது ஜொகூர் பாரு மேற்கு கடற்கரை பூங்கா சாலை *(Johor Bahru West Coast Parkway)* என்று அழைக்கப்பட்டது. 8 கிமீ (5 மைல்) நீளம் கொண்ட அந்தக் கடற்கரை பூங்கா சாலை, சுகூடாய் நெடுஞ்சாலை கட்டப்படுவதற்கு முன்பு மலேசிய கூட்டரசு சாலை 1-இன் ஒரு பகுதியாக இருந்தது.  

இருப்பினும், 1965-இல் மலேசியாவிலிருந்து சிங்கப்பூர் பிரிந்த பிறகு, சிங்கப்பூர் மக்களுக்கான வணிக மையமாக ஜொகூர் பாரு மாற்றம் கண்டது. அதன் காரணமாக சுகூடாய் நெடுஞ்சாலை கட்டப்படுவதற்கு முக்கியத்துவம் வழங்கப்பட்டது. அதன் தொடர்ச்சியாக இசுகந்தர் கடற்கரை நெடுஞ்சாலை உருவாக்கப்பட்டது.  

### சாலைத் தரம்

இந்த நெடுஞ்சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# ரிங்கி கன்னா

**ரிங்கிள் கன்னா** (Rinke Khanna) (பிறப்பு **ரிங்கிள் சதின் கன்னா** ; 27 சூலை 1977) ஓர் இந்திய நடிகை ஆவார். இவர் நடிகை டிம்பிள் கபாடியா மற்றும் நடிகர் ராசேசு கன்னாவின் இளைய மகள் ஆவார். இவருக்கு ட்விங்கிள் கன்னா என்ற சகோதரி உள்ளார். இவர் *பியார் மே கபி கபி* (1999) திரைப்படத்தில் அறிமுகமானார். இவர் தனது இயற்பெயரான ரிங்கிள் என்ற பெயரை ரிங்கி என்று மாற்றினார். *முசே குச் கெக்னா கை* என்ற திரைப்படத்தில் துணை கதாபாத்திரத்தில் நடித்தார்.  

## ஆரம்பகால வாழ்க்கை
கன்னா 27 சூலை 1977 இல் மும்பையில் பிறந்தார். தந்தை ராசேசு கன்னா மற்றும் தாயார் டிம்பிள் கபாடியா ஆகியோருக்கு பிறந்தார். இவர்கள் இருவரும் திரையுலகைச் சார்ந்தவர்கள். இவர் பெற்றோரின் இளைய மகள் ஆவார். இவரது மூத்த சகோதரி ட்விங்கிள் கன்னாவும் ஓர் நடிகை ஆவார். இவர் 8 பிப்ரவரி 2003 இல் சமீர் சரணை மணந்தார் மற்றும் லண்டனில் தனது கணவர் மற்றும் குழந்தைகளுடன் வசித்து வருகிறார்.  
## திரைப்படங்கள்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 1999 | பியார் மேய்ன் கபி கபி | குசி | சீ சினி விருது சிறந்த அறிமுக நடிகைக்கான, சிறந்த அறிமுக நடிகைக்கான ஃபிலிம் ஃபேர் விருது |
| 2000 | ஜிஷ் தேஷ் மேய்ன் கங்கா ரஹ்தா | தினா |  |
| 2001 | முஜே குச் கெஹனா ஹை | பிரியா சலுஜா |  |
| *மஜ்னு* | கினா | தமிழ் |  |
| 2002 | யே ஹை ஜாவ்லா | ரிங்கி மிட்டல் |  |
| மேங்கோ சூப்ல் | கிரண் |  |  |
| 2003 | பிரான் ஜயே பர் ஷான் ந ஜயே | சுமன் |  |
| ஜங்கார் பீட்ஸ் | நிக்கி |  |  |
| 2004 | சமேளி | நேகா |  |
# மலேசிய கூட்டரசு சாலை 53



**சிரம்பான்-போர்டிக்சன் சாலை** அல்லது **மலேசிய கூட்டரசு சாலை** (ஆங்கிலம்: *Malaysia Federal Route 53*; அல்லது *Seremban–Port Dickson Road*); மலாய்: *Laluan Persekutuan Malaysia 53* அல்லது *Jalan Seremban–Port Dickson*) என்பது மலேசியா, நெகிரி செம்பிலான் மாநிலத்தில் உள்ள கூட்டரசு சாலை ஆகும்.  

இந்தச் சாலை 33.2 கிமீ (20.6 மைல்) நீளம் கொண்டது; மற்றும் நெகிரி செம்பிலான் மாநிலத்தின் தலைநகரமான சிரம்பான் நகரத்தையும் போர்டிக்சன் கடற்கரை நகரத்தையும் இணைக்கிறது.  

1998-ஆம் ஆண்டில், சிரம்பான்-போர்டிக்சன் நெடுஞ்சாலை *(Seremban–Port Dickson Highway)* கட்டப் படுவதற்கு முன்பு, சிரம்பான்-போர்டிக்சன் சாலையே முதன்மைச் சாலையாக விளங்கியது.  

## பொது

இந்தச் சாலையின் கிலோமீட்டர் **0**; போர்டிக்சன் நகரில், மலேசிய கூட்டரசு சாலை 5-இன் சாலைப் பரிமாற்றத்தில் உள்ளது. கிலோமீட்டர் **0** நினைவுச்சின்னம், போர்டிக்சன் நகரில் உள்ள பகாரு சாலையின் *(Jalan Baharu)* போஸ் மலேசியா *(Pos Malaysia)* அஞ்சல் நிலையத்திற்கு அருகில் அமைக்கப்பட்டுள்ளது.  

1990-களில் இருந்து 2000-கள் வரை, சிரம்பான்-போர்டிக்சன் கூட்டரசு சாலை கடுமையான நெரிசலில் சிக்கித் தவித்தது. அதன் காரணமாகத்தான் தற்போதைய சிரம்பான்-போர்டிக்சன் நெடுஞ்சாலை *(Seremban–Port Dickson Highway)* புதிதாகக் கட்டப்பட்டது.  

பழைய சாலையில் ஆபத்தான சாலை முனைகள் இருந்தன. புதிய நெடுஞ்சாலை கட்டப்பட்ட பின்னர் ஆபத்துகளும் விபத்துகளும் குறைந்துள்ளன.  

## அமைவு

### சாலைத் தரம்

இந்தக் கூட்டரசு சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# பொருளாதாரத்தில் பின்தங்கிய முன்னேறிய வகுப்பினருக்கான இட ஒதுக்கீடு

**பொருளாதாரத்தில் பின்தங்கிய முன்னேறிய வகுப்பினருக்கான இட ஒதுக்கீடு**, இந்திய அரசு பொருளாதாரத்தில் பின்தங்கிய முன்னேறிய வகுப்பினருக்கு உயர் கல்வி நிறுவனங்கள் மற்றும் மத்திய அரசு வேலைவாய்ப்பில் 10% இட ஒதுக்கீடு வழங்கியுள்ளது. இதற்காக சனவரி 2019ஆம் ஆண்டில் நாடாளுமன்றத்தின் இரு அவைகளில் 124-வது அரசியலமைப்புச் திருத்தச் சட்டம் நிறைவேற்றப்பட்டது. முன்னேறிய வகுப்பில் உள்ள ஏழைகளுக்கு 10% இட ஒதுக்கீடு சட்டம் 14 சனவரி 2019 முதல் நடைமுறைக்கு வந்தது.  

## இட ஒதுக்கீடு பெற தகுதியுடையவர்கள்
முன்னேறிய வகுப்பில் உள்ளவரின் ஆண்டு வருமானம் ரூபாய் .8 இலட்சத்துக்கும் கீழ் வருமானம் பெறுவோர் 10% இட ஒதுக்கீடு பெற தகுதி உடையவர்கள்.அதேநேரத்தில் ஐந்து ஏக்கருக்கு மேல், வேளாண்மை நிலம் வைத்திருப்போர், நகராட்சி பகுதிகளில்  
1000 சதுர அடிக்கு மேல் குடியிருப்பு வீடு வைத்திருப்பவர்கள், சில குறிப்பிட்ட நகராட்சிப் பகுதிகளில் 100 சதுர கெஜத்திற்கும் மேல் வீட்டு மனை வைத்திருப்பவர்கள் மற்றும் சில குறிப்பிட்ட நகராட்சிகளில் 200 சதுர கெஜத்திற்கும் மேல் வீட்டு மனை வைத்திருப்பவர்களுக்கு 10% இட ஒதுக்கிடு பொருந்தாது.  
### விதி விலக்கு
மத்திய அரசின் நேரடித் தேர்வில் **குரூப் ஏ** மற்றும் அதற்கும் கீழான அறிவியல் மற்றும் தொழில் நுட்ப பதவியிடங்களுக்கு 10% இட ஒதுக்கீடு முறை பொருந்தாது.  

## மாநிலங்களில் 10% இட ஒதுக்கீடு
பொதுப்பிரிவினரின் ஏழைகளுக்கு 10% இட ஒதுக்கீட்டிற்கு மாநில அரசுகளே முடிவு எடுக்கலாம் என இந்திய அரசு கூறியுள்ளது.  
## பொருளாதாரத்தில் பின்தங்கியவருக்கான சான்றிதழ்
பொருளாதாரத்தில் பின்தங்கியவருக்கான இட ஒதுக்கீடு பெற அதற்கான வருமானச் சான்றிதழ் மற்றும் சொத்துச் சான்றிதழை வருவாய்த் துறை வட்டாட்சியர் அலுவலகத்தில் பெற வேண்டும். மேலும் வருமானச் சான்றிதழ் பெறுவதற்கு அனைத்து குடும்ப உறுப்பினர்களின் வருவாயை கணக்கிட்டே அளிக்க வேண்டும் என, வட்டாட்சியர்களுக்கு தமிழ்நாடு அரசு உத்தரவிட்டுள்ளது.  
## இதனையும் காண்க
- இந்தியாவில் இட ஒதுக்கீடு
- தமிழ்நாட்டில் இட ஒதுக்கீடு
- ஜம்மு காஷ்மீரில் இட ஒதுக்கீடு
# காசியப் பந்து


**காசியப் பந்து** (*Kashyap Bandhu*, மார்ச் 1899 - 18 திசம்பர் 1985), காசுமீரில் சிறீநகரிலிருந்து 40 கிமீ தொலைவில் உள்ள குயர் எனும் இடத்தில் பிறந்தார், இவரது பெற்றோர்கள் இவருக்கு தாரா சந்த் என்று பெயரிட்டனர். இவர் ஓர் அரசியல் தலைவரும் சமூக சீர்திருத்தவாதி ஆவார்.  

## தொடக்க வாழ்க்கை
காசியப் 1931 இல் யுவக் சபையில் சேர்ந்தார். அப்போது அவருக்கு வயது 20 ஆகும். குவெட்டாவில் நகரில் ஆரிய சமாஜத்தை தழுவினார். இவர் தனது இயற் பெயரான தாரா சந்த் கவுல் என்ற பெயரை காசியப் பந்து என்று மாற்றிக்கொண்டார். இவர் லாகூரில் உள்ள ஓர் சமாசிஸ்ட் கல்வி நிறுவனத்தில் விசுவ பந்துவின் கீழ் சமசுகிருதம் மற்றும் புனித நூல்களை படித்தார். 1929 இல் பிரோசுபூரில் குடியேறிய காசுமீர் பண்டிதர் விசுணு தத்தாவின் மகள் விமலா தேவியைக் காதலித்து திருமணம் செய்துகொண்டார்.  

## சமூக சீர்திருத்தங்கள்
பந்து 1931 இல் காசுமீருக்குத் திரும்பினார். காசுமீருக்குத் திரும்பிய பிறகு அவர் பிரேம் நாத் பசாசு (Prem Nath Bazaz), சிவ் நரேன் ஃபோதேதர் (Shiv Narain Fotedar) மற்றும் சியா லால் கிலம் (Jia Lal Kilam) ஆகியோருடன் இணைந்து "யுவக் சபா" (Yuvak Sabha) ஒன்றை ஏற்பாடு செய்தார். பெண்களின் பிரச்சினைகளுக்கு புதிய உத்வேகத்தை அளித்தார். காஷ்மீரி பண்டிட் பெண்களிடையே ஆடையில் மாற்றம், ஒரு புதிய தோற்றம், பெண்கள் விகாரமான மற்றும் அன்னிய ஆடைகளை அணியும் பழக்க வழக்கங்களை நிராகரிக்குமாறு கேட்டுக் கொண்டார்.
# முசாஃபர் இக்பால் கான்



**முசாஃபர் இக்பால் கான்** (Muzaffar Iqbal Khan) சம்மு-காசுமீரைச் சேர்ந்த இந்திய அரசியல்வாதி ஆவார். 2024 முதல் சம்மு-காசுமீர் சட்டமன்ற உறுப்பினராக உள்ள இவர் சுயேட்சை வேட்பாளராக தனமந்தி சட்டமன்றத் தொகுதியில் போட்டியிட்டு வெற்றி பெற்றார். இவர் ஓய்வு பெற்ற முன்னாள் நீதிபதி ஆவார். சுயேட்சை வேட்பாளரான முசாஃபர் இக்பால் கான் (Muzaffar Iqbal Khan) பாரதிய ஜனதா கட்சி வேட்பாளரான முகமது இக்பால் மாலிக்கை (Mohd Iqbal Malik) 6179 வாக்குகள் அதிகம் பெற்று வென்றார்.
# பாலா கைலாசம்



**பாலா கைலாசம்** (*Bala Kailasam*, 26 அக்டோபர் 1960-15 ஆகத்து 2014) என்பவர் ஒரு இந்திய ஆவணப் படப் படைப்பாளியும், நாடக எழுத்தளரும் ஆவார். இவர் முதன்மையாக தமிழகத் திரைப்படத்துறையில் பணியாற்றினார். இவர் தமிழ் திரைப்பட தயாரிப்பாளரான கே. பாலச்சந்தரின் மகன் ஆவார்.  

## கல்வி
பாலா கைலாசம் 1983 இல் சென்னை பல்கலைக்கழகத்தில், மின்னணு மற்றும் தகவல் தொடர்பு பொறியியலில் பட்டம் பெற்றார். மின்னர் அமெரிக்காவில் உள்ள அயோவா பல்கலைக்கழகத்தில் திரைப்படம் மற்றும் காணொளி தயாரிப்பில் பயிற்சி பெற்றார்.  

## தொழில்
தமிழ், தெலுங்கு, மலையாளம், கன்னடம், இந்தி ஆகிய மொழிகளில் தொலைக்காட்சி நிகழ்ச்சிகளை தயாரித்த மின் பிம்பங்கள் புரொடக்சன்ஸ் பிரைவேட் லிமிடெட் நிறுவனத்தின் படைப்பாக்கம் மற்றும் வணிகத் தலைவராக பாலா கைலாசம் இருந்தார். 2011 முதல் 2013 வரை தமிழில் 24 மணி நேர செய்தி அலைவரிசையான புதிய தலைமுறை தொலைக்காட்சியின் படைப்பாக்கத் தலைவராக இருந்தார்.  

## திரைப்படவியல்

- 1987 - The Twice Discriminated
- 1992-வேலி
- 1990-மரபு வாஸ்து
- 1992-Quality, Our own Heritage
- 2009-WritingonWater
- 2009-நீருண்டுநிலமுண்டு

## தொலைக்காட்சித் தொடர்கள்

- 1993-ரகுவம்சம், சன் தொலைக்காட்சி, தமிழ்
- 1994-மர்மதேசம், சன் தொலைக்காட்சி, தமிழ்
- 1995 -
  - ரமணி விசஸ் ரமணி (தமிழ் சிட்காம்), சன் தொலைக்காட்சி, தமிழ்
  - நய்யாண்டி தர்பார்
  - வீட்டுக்கு வீடு லூட்டி
  - கதை அல்ல நிஜம்

## நினைவு விருது
ஆவணப் படத் தயாரிப்பில் சிறந்து விளங்கிய பாலா கைலாசத்தின் நினைவைப் போற்றும் வகையில் பாலா கைலாசம் நினைவு விருதை சினிமா ரெண்டெஸ்வஸ் அறக்கட்டளை நிறுவியது.
# தோடா சட்டமன்றத் தொகுதி


**தோடா சட்டமன்றத் தொகுதி** (*Doda Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். தோடா உதம்பூர் மக்களவைத் தொகுதியின் ஒரு பகுதியாகும்.  

## சட்டப்பேரவை உறுப்பினர்கள்
| 1962 | லாசா வாணி | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | இந்திய தேசிய காங்கிரசு |  |
| 1972 | அன்சு ராஜ் டோக்ரா |  |
| 1977 | குலாம் காதிர் வானி | ஜனதா கட்சி |
| 1983 | ஜம்மு-காஷ்மீர் உயர் நீதிமன்றம் உத்தரவுப்படி முடிவுகள் நிறுத்திவைப்பு |  |
| 1987 | அத்தாவுல்லா சொஹ்ராவர்டி | ஜம்மு காஷ்மீர் தேசிய மாநாட்டு கட்சி |
| 1996 |  |  |
| 1997 | காலித் நஜீப் |  |
| 2002 | அப்துல் மஜித் வானி | சுயேச்சை (அரசியல்) |
| 2008 | இந்திய தேசிய காங்கிரசு |  |
| 2014 | சக்தி ராஜ் பாரிக்கர் | பாரதிய ஜனதா கட்சி |
| 2024 | மெகராஜ் மாலிக் | ஆம் ஆத்மி கட்சி |

## தேர்தல் முடிவுகள்

### 2024

### 2014
# நீலகிரி ஓலைப் பாம்பு


**நீலகிரி ஓலைப் பாம்பு** (*Nilgiri keelback*) என்பது பொதுவாக பெடோம் ஓலைப் பாம்பு என்று அழைக்கப்படும் ***சகாயத்ரியோபிசு பெடோமி*** இந்தியாவில் மேற்குத் தொடர்ச்சி மலையில் காணப்படும் ஒரு பாம்பு சிற்றினமாகும். இந்தச் சிற்றினத்திற்குப் பிரித்தானியத் தரைப்படை அதிகாரியும் இயற்கை ஆர்வலருமான ரிச்சர்ட் என்றி பெடோம் (1830-1911) நினைவாகப் பெயரிடப்பட்டது. இது முதலில் நீலகிரி அருகே கண்டுபிடிக்கப்பட்டது. ஆனால் இப்போது மேற்குத் தொடர்ச்சி மலைப் பகுதியில் பரவலாக அறியப்படுகிறது. தரை வாழ் விலங்கு இந்தப் பாம்பு தேரைகளை உணவாகக் கொள்கிறது.  

## விளக்கம்

*ச. பெடடோமி*யின் கண் மிதமான அளவுடையது. இது வயது முதிர்ச்சியடைந்த பாம்புகளில் மூக்கிலிருந்து அதன் தூரத்திற்கு சமம். மேலிருந்து பார்த்தால் மட்டுமே மூக்கு தெரியும். உள் மூக்குப்பொருத்துவாய் நுதலுக்கு முன் இடையில் இருக்கும் அளவுக்கு நீளமாக இருக்கும். மூக்கின் முனையிலிருந்து அதன் தூரத்தை விட முன் பகுதி பெரியது. இது மண்டை ஒட்டெலும்புப்பிணை விட சற்று குறுகியது. முகட்டலகு நீளமாகவோ அல்லது ஆழமாகவோ உள்ளது. ஒரு முன்தசைவு உள்ளது, மேலும் மூன்று (அரிதாக இரண்டு) முன்தசைவுகள் உள்ளன. பொட்டு 1 + 1 அல்லது 1 + 2 என வரிசைப்படுத்தப்பட்டுள்ளன. மேல் உதட்டு எலும்பு எண் 8 அல்லது 9, மூன்றாவது, நான்காவது மற்றும் ஐந்தாவது, அல்லது நான்காவது, ஐந்தாவது மற்றும் ஆறாவது கண்ணுக்குள் நுழைகின்றன. முன்புறக் கன்னக் கவசங்களுடன் தொடர்பு கொள்ளும் 5 கீழ் உதட்டு எலும்பு உள்ளன. முன்புறக் கன்னக் கவசங்கள் பின்புறக் கன்னக் கேடயங்களை விடக் குறுகியவை.  

முதுகெலும்பு செதில்கள் நடுப்பகுதியில் 19 வரிசைகளில் உள்ளன. மாறாக வலுவாக இணைக்கப்பட்டுள்ளன. இருப்பினும் வெளிப்புற வரிசை முற்றிலும் மென்மையானது. வயிற்றுப்புறத்தில் 131-150 எண்ணிக்கையில் உள்ளன. குதச் செதில்கள் பிரிக்கப்பட்டுள்ளன. வாலடிச் செதில்களின் எண்ணிக்கை 65 முதல் 75 ஆகும்.  

*ச. பெடோமி* பழுப்பு நிறத்தில், தொடர்ச்சியான மஞ்சள் புள்ளிகளுடன் காணப்படும். ஒவ்வொன்றும் இரண்டு கருப்பு புள்ளிகள் அல்லது குறுகிய குறுக்கு பட்டைகளுக்கு இடையில், பின்புறத்தின் ஒவ்வொரு பக்கத்திலும் உள்ளன. மேல் பக்கவாட்டுப்பகுதி கருப்பு தையல்களுடன் மஞ்சள் நிறத்தில் இருக்கும். கண்ணிலிருந்து வாயின் மூலை வரை மஞ்சள், கருப்பு முனைகள் கொண்ட சாய்ந்த கோடு உள்ளது. கழுத்துக்குக் குறுக்கே, பக்கவாட்டிற்குப் பின்னால் ஒரு மஞ்சள் பட்டை, வயதுக்கு ஏற்ப தெளிவற்று காணப்படும். வயிறு வெள்ளை நிறத்தில், பக்கவாட்டில் பழுப்பு நிறத்தில் நெருக்கமாக உள்ளது.  

பௌலெஞ்சரால் அளவிடப்பட்ட மிக நீளமான மாதிரியின் மொத்த நீளம் 51-66 cm (′ID4] in′) ஆகும், இதில் வால் 13-19 cm (* ID2] ⁄2 in′) நீளமும் அடங்கும்..  

## வாழிடம்
*ச. பெட்டோமி* நீலகிரி மலைகளின் வெப்பமண்டல மழைக்காடுகள் மற்றும் வெப்பமண்டல ஈரமான காடுகளில், 60-1,000 மீ (ID1) உயரத்தில் காணப்படுகிறது.  

## நடத்தை
இப்பாம்பு நீர்வாழ் விலங்காக இல்லாவிட்டாலும், *ச. பெடோமி*, நீரோடைகளின் கரைகளில் அல்லது பிற நீர்நிலைகளுக்கு அருகில் விடியற்காலை முதல் அந்தி வரை தீவிரமாக வேட்டையாடுவதைக் காணலாம்.  

## உணவு
*ச. பெடோமி* முக்கியமாகத் தேரைகளை உணவாகச் சாப்பிடும்.  

## இனப்பெருக்கம்
*ச. பெடோமி* முட்டையிட்டு இனப்பெருக்கம் செய்யக்கூடியது.
# யுன்னான் ஓலைப் பாம்பு



## மேலும் வாசிக்க

- David P, Agarwal I, Athreya R, Mathew R, Vogel G, Mistry VK (2015). "Revalidation of *Natrix clerki* Wall, 1925, an overlooked species in the genus *Amphiesma* Duméril, Bibron & Duméril, 1854 (Squamata: Natricidae)". *Zootaxa* **3919** (2): 375–395.
- Guo P, Zhu F, Liu Q, Zhang L, Huang YY, Pyron RA (2014). "A taxonomic revision of the Asian keelback snakes, genus *Amphiesma* (Serpentes: Colubridae: Natricinae), with description of a new species". *Zootaxa* **3873** (4): 425–440. (*Hebius clerki*, new combination).
- Wall F (2025). "Notes on Snakes collected in Burma in 1924". *Journal of the Bombay Natural History Society* **30** (4): 805–821. (*Natrix clerki*, new species, p. 809).
# மலேசிய கூட்டரசு சாலை 54



**கோலா சிலாங்கூர்-கெப்போங் சாலை** அல்லது **கெப்போங் சாலை** அல்லது **மலேசிய கூட்டரசு சாலை** (ஆங்கிலம்: *Malaysia Federal Route 54*; அல்லது *Kuala Selangor–Kepong Road*); மலாய்: *Laluan Persekutuan Malaysia 54* அல்லது *Jalan Kuala Selangor–Kepong*) என்பது மலேசியா, சிலாங்கூர் மாநிலத்தில் உள்ள கூட்டரசு சாலை ஆகும்.  

இந்தச் சாலை 45.60 கிமீ (28.33 மைல்) நீளம் கொண்டது; மற்றும் கோலா சிலாங்கூர் அருகே உள்ள அசாம் ஜாவா நகரத்தையும் கோலாலம்பூர் மாநகருக்கு அருகில் உள்ள கெப்போங் நகரையும் இணைக்கிறது. மலேசிய கூட்டரசு சாலை 5 -இல் இருந்து கோலாலம்பூருக்குச் செல்லும் முதன்மைச் சாலையாக விளங்குகிறது  

கோலா சிலாங்கூர்-கெப்போங் சாலை, கோலாலம்பூர் மாநகரத்திற்குச் செல்வதற்கான ஒரு முக்கிய வழித்தடமாகவும் உள்ளது. 2011-ஆம் ஆண்டில் கோலாலம்பூர்-கோலா சிலாங்கூர் விரைவுச்சாலை *(Kuala Lumpur–Kuala Selangor Expressway)* (**LATAR Expressway**) கட்டப்படுவதற்கு முன்னர் கோலா சிலாங்கூர்-கெப்போங் சாலை தான் அப்பகுதியில் முதன்மைச் சாலையாக விளங்கியது.  

## பொது

**மலேசிய கூட்டரசு சாலை** -இன் கிலோமீட்டர் **0**; கோலா சிலாங்கூர், அசாம் ஜாவா சிறு நகரில், மலேசிய கூட்டரசு சாலை 5-இன் சாலைப் பரிமாற்றத்தில் உள்ளது. இந்தச் சாலையில், செரி டாமன்சாரா–கெப்போங் பகுதியில் மலேசிய கூட்டரசு சாலை 5யின் கோலாலம்பூர் மத்திய வட்டச் சாலை 2 மட்டுமே கடந்து செல்கிறது.  

## அமைவு

இந்த மலேசிய கூட்டரசு சாலை 54-க்கு வேறு மாற்று வழி இல்லை, மேலும் விசையுந்து பாதைகள் கொண்ட தனிப்பட்ட சாலைப் பிரிவுகள் எதுவும் இல்லை. 2020-ஆம் ஆண்டு வரை இஜோக்கில் இருந்து சுங்கை பூலோ வரை பல ஆபத்தான வளைவுகள் இருந்தன.  

தற்போது மலேசிய பொதுப்பணித் துறையினால் நான்கு வழிச்சாலையாக மேம்படுத்தப்பட்டு; அந்த ஆபத்தான வளைவுகள் அகற்றப்பட்டு நேர்கோட்டுச் சாலையாக உருவாக்கம் பெற்றுள்ளது.  

### சாலைத் தரம்

இந்தக் கூட்டரசு சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# நேட்ரிக்சு



***நேட்ரிக்சு*** (*Natrix*) என்பது யூரேசியா முழுவதும் காணப்படும் பழைய உலக பாம்புகளின் ஒரு பேரினமாகும். இருப்பினும் *நேட்ரிக்சு தெசுல்லாட்டா* எகிப்திலும் *நே. அசுட்ரெப்டோபோரா* மற்றும் *நே. மவுரா* ஆகிய பாம்புகள் வடமேற்கு ஆப்பிரிக்காவிலும் வாழ்கின்றன. பொதுவாக *கொலுப்ரிடே* குடும்பத்தின் *நேட்ரிசினே* துணைக்குடும்பத்தில் உள்ள இவை பொதுவாகப் **புல் பாம்புகள்** என்றும் **தண்ணீர் பாம்புகள்** என்று அழைக்கப்படுகின்றன. ஆனால் பொதுவாக "புல் பாம்பு" மற்றும் "தண்ணீர் பாம்பு" என்றும் அழைக்கப்படும் வேறு சில பாம்பு சிற்றினங்கள் இந்தப் பேரினத்தில் இல்லை.  

## சிற்றினங்கள்
*நேட்ரிக்சு* பேரினத்தில் ஐந்து சிற்றினங்கள் உள்ளன. இப்பேரினத்தில் வாழ்ந்த ஐந்து சிற்றினங்கள் அழிந்துவிட்டன (புதைபடிவம் மட்டுமே).  
| *நேட்ரிக்சு அஸ்ட்ரேப்டோபோரா* (சியோனே, 1885) | ஐபீரிய புல் பாம்பு | ஐபீரிய தீபகற்பம் (ஸ்பெயின் மற்றும் போர்த்துக்கல்-தெற்கு பிரான்சு, கடலோர வடமேற்கு ஆப்பிரிக்கா (மொராக்கோ, அல்ஜீரியா, லிபியா, துனிசியா) |  |
| --- | --- | --- | --- |
| *நேட்ரிக்சு கெல்வெட்டிகா* (லேசெபேட், 1789) | வரி புல் பாம்பு | தெற்கு பெரும் பிரிட்டன் உட்பட மேற்கு ஐரோப்பா |  |
| *நேட்ரிக்சு மவுரா* (லின்னேயஸ், 1758) | வைபெரின் தண்ணீர் பாம்பு | போர்த்துக்கல், ஸ்பெயின், பிரான்சு, வடமேற்கு இத்தாலி மற்றும் சுவிட்சர்லாந்து, வடமேற்கு ஆப்பிரிக்கா (மொராக்கோ, அல்ஜீரியா, லிபியா, துனிசியா) |  |
| *நேட்ரிக்சு நேட்ரிக்சு* (லின்னேயஸ், 1758) | புல் பாம்பு |  |  |
| †*நேட்ரிக்சு மெர்குரென்சிசு* இவானோவ், 2002 | அழிந்துபோன சிற்றினம் (மயோசீன் | செக்குடியரசு, பிரான்சு |  |
| - | †*நேட்ரிக்சு மிலினார்சுகி* ரேஜ், 1988 | அழிந்துபோன சிற்றினம் (இயோசீன்-மயோசீன்) | பிரான்சு |
| †*நேட்ரிக்சு பர்வ* சிண்ட்லர், 1984 | அழிந்துபோன சிற்றினம் (மயோசீன்) | போலந்து |  |
| †*நேட்ரிக்சு சான்சானியென்சிசு* (லார்டெட், 1851) | அழிந்துபோன சிற்றினம் (மயோசீன்

== புவியியல் ==
பொதுவாக *நேட்ரிக்சு கெல்வெட்டிகா* என்று அழைக்கப்படும் வரி புல் பாம்பு மேற்கத்திய ஐரோப்பியத் வம்சாவளி பெரும்பாலும் தெற்கு பிரான்சிலும், தெற்கு ஐரோப்பிய தீபகற்பங்களில் உள்ள பாரம்பரியப் புகலிடங்களுக்கு வெளியேயும் காணப்படலாம். பொதுவான புல் பாம்பின் ஒரு பரம்பரையும் (*நே. நேட்ரிக்சு*) எசுகாண்டிநேவியா, மத்திய ஐரோப்பா மற்றும் பால்கன் தீபகற்பத்திலும் காணப்படுகிறது. |  |  |
# பவுலியா



**பவுலியா** (*Fowlea*) என்பது *கொலுபிரிடே* குடும்பத்தின் *நேட்ரிசினே* துணைக்குடும்பத்தில் உள்ள பாம்புகளின் பேரினமாகும். இந்தப் பேரினம் ஆசியாவில் காணப்படுகிறது.  

## சிற்றினங்கள்
பின்வரும் சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.  

- *பவுலியா அசுபெரிமா* (பௌலெங்கர், 1891) -பௌலெங்கர் தண்ணீர் பாம்பு
- *பவுலியா பிளாவிபங்க்டாட்டா* (காலோவெல், 1860-மஞ்சள்-புள்ளி தண்ணீர் பாம்பு
- *பவுலியா மெலன்சோசுடா* (கிரேவன்கார்ஸ்ட், 1807) -சாவக்ம் தண்ணீர் பாம்பு
- *பவுலியா பிசுகேட்டர்* (சினைடர், 1799) - வரிக்கீறு தண்ணீர் பாம்பு
- *பவுலியா பங்சுலட்டா* (குந்தர், 1858) -புள்ளி தண்ணீர் பாம்பு
- பவுலியா சான்கிஜோகானிசு (பௌலெங்கர், 1890) -தூய யோவான் தண்ணீர் பாம்பு
- *பவுலியா இசுக்நுரென்பெர்கெரி* (கிராமர், 1977) -பட்டை கழுத்து தண்ணீர் பாம்பு
- *பவுலியா யுனிகலர்* -திக்ரி தண்ணீர் பாம்பு
- *பவுலியா யுன்னானென்சிசு* (ஆண்டர்சன், 1879) -யுன்னான் இடலைந் நிறத் தண்ணீர் பாம்பு

இந்தப் பேரினத்தைச் சேர்ந்த பௌலெஞ்சர் தண்ணீர் பாம்பு மற்றும் வரிக்கீறு தண்ணீர் பாம்பு போன்ற சில பாம்புகள் *செனோக்ரோபிசு* பேரினத்திலிருந்து *பவுலியா* பெரினத்திற்கு மாற்றப்பட்டன.  

குறிப்பு: அடைப்புக்குறிக்குள் உள்ள இருசொற் பெயரீடு, இந்த சிற்றினங்கள் முதலில் *பெளலிய*வினைத் தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.
# இராணவானா பூனைப்பாம்பு



**இராணவானா பூனைப்பாம்பு** என்று பொதுவாக அழைக்கப்படும் *போயிகா இராணவானே* (*Boiga ranawanei*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினமானது இலங்கை பூர்வீகமாகக் கொண்ட அகணிய உயிரி. இராணவானா பூனைப்பாம்பு நடுத்தர அளவிலானது. இப்பாம்பின் நீளம் மூக்குப் பகுதியிலிருந்து குதம் வரை அதிக பட்சமாக ஆண் பாம்பில் 1105 மிமீ நீளமும் பெண் பாம்பில் 899 மிமீ வரை இருக்கும். பக்கவாட்டாகத் தட்டையான உடலைக் கொண்டுள்ளது. செதில்கள் மென்மையாகவும் வயிற்றுக் கவசங்கள் வெளிப்படையான அடையாளங்கள் இல்லாமல் காணப்படும். முதுகு மற்றும் தலையின் நிறம் மஞ்சள்-பழுப்பாகவும், பரந்த குறுக்கு அடர் பகுதியினைக் கொண்டுள்ளது. கீழ்ப் பக்கத்தில் இணைக்கப்படாத பழுப்பு நிறப் பட்டைகள் காணப்படும். வயிற்றுப் பகுதி வெளிர் மஞ்சள் நிறமானது. முதுகுப்புறத்தை விட இலகுவானது. முகப் பகுதியில் அடையாளங்கள் ஏதும் இல்லாமல் உள்ளது. வாலின் நிறம் உடலின் நிறத்தினை ஒத்துள்ளது.  

இந்தப் பூனைப்பாம்பின் சிற்றினப் பெயரான போ. இராணவானே தற்போது இலங்கையில் வனவிலங்கு சூழல் குறித்து விரிவான ஆய்வுகளை மேற்கொண்டு வரும் கே. பி. இராணவானாவை கௌரவிக்கும் வகையில் இடப்பட்டது.
# துர்காபர் காயசுதா



**துர்காபர் காயசுதா** (*Durgabar Kayastha*) இந்தியாவின் அசாம் மாநிலத்தில் காமரூபம் மண்டலம் காமக்யா பகுதியைச் சேர்ந்த ஓர் இலக்கியவாதி ஆவார். இவர் நன்கு அறியப்பட்ட மானசா கவிஞராகவும் 16-ஆம் நூற்றாண்டின் சிறப்பு மிக்க ஓஜா வல்லுநராகவும் இருந்தார்.  

இவரது முக்கிய படைப்புகளில் ஒன்றான பெகூலா உபாக்யானா, பெகூலா மற்றும் சந்த் சதாகர் கதைகளை விவரிக்கிறது. பதின்மூன்றாம் நூற்றாண்டில் சுகவி நாராயணனும் பதினாறாம் நூற்றாண்டின் தொடக்கத்தில் துர்காபரும் இந்தப் பாடல்களை எழுதுவதற்கு நீண்ட காலத்திற்கு முன்பே, இந்தக் கதையுடன் தொடர்புடைய பாடல்வரிகள் மேற்கு காமரூபத்திலும் வட வங்காளத்தின் பிற பகுதிகளிலும் புழங்கி வந்தன. துர்காபர் இயற்றிய பாடல்கள் துர்காபரி என்று அழைக்கப்படுகின்றன. துர்காபர் காயசுதா மாதவ கந்தலியின் இராமாயணத்தை பாடல்களாக இயற்றினார். தானும் புதிதாகச் சில பாடல்களைப் புனைந்தார். இவை அனைத்தும் சேர்த்து மொத்தம் ஐம்பத்தெட்டு பாடல்கள் உள்ளன. இந்தப் பாடல்கள் வெவ்வேறு மரபார்ந்த ராகங்களின் அடிப்படையில் இசைக்கப்பட்டன. துர்காபர் காயசுதா ஓஜாபாலி நாட்டுப்புற நடனத்தில் இசைக்கும் வகையில் இராமாயணத்தை இயற்றினார்.